Melanocit-stimulirajući hormon

350px|right
[350px|thumb|right|Kod čovjeka, genski lokus MSH je na kratkom (p) kraku [hromosom 2 (čovjek)|hromosoma 2, u sklopu megalokusa POMC; pozicija 2p.23.]]
**Melanocit-stimulirajući hormoni**, pod zasjedničkom skraćenicom **MSH**, poznati i kao **melanotropini** ili **intermedini**, porodica su  peptidnih hormona i neuropeptida, koji sadrže α-melanocit-stimulirajući hormon (α-MSH), β-melanocit-stimulirajući hormon (β-MSH) i γ-melanocit-stimulirajući hormon (γ-MSH). Proizvode ih ćelije u *pars intermedia*  prednjeg režnja hipofize.

Sintetski analozi α-MSH, kao što su  afamelanotid (melanotan I), melanotan II i bremelanotid (PT-141), koji su već razvijeni i istraženi.

## Biosinteza 
thumb|400px|Biohemijska signalizacija na melanocitnom putu
Različiti oblici MSH nastaju iz različitih cijepanja proteina proopiomelanokortina, koji također daje druge važne neuropeptide, kao što je  adrenokortikotropni hormon.

Melanociti u koži stvaraju i luče MSH kao odgovor na UV-svjetlost, gdje povećava sintezu melanina. Neki neuroni u lučnom jezgru hipotalamusa stvaraju i luče α-MSH kao odgovor na leptin;  u prednjem režnju hipofije također se stvara i luči i α-MSH.

Djelujući u hipotalamusu, α-MSH suzbija apetit.

### Kod vodozemaca
Kod nekih životinja (kao što je žaba sa kandžama – *Xenopus laevis* – proizvodnja MSH se povećava kada je životinja na tamnom mjestu. Zbog toga se pigment raspršuje u pigmentnim ćelijama u koži, pa žaba postaje tamnije i teže uočljiva predatorima. Pigmentne ćelije se nazivaju melanofore i zato se kod vodozemaca ovaj hormon često naziva mlanofore-stimulirajući hormon.

### Kod ljudi 
Povećanje MSH uzrokovat će tamniju kožu i kod ljudi. MSH se povećava kod žena i tokom trudnoće. To, zajedno s povećanim estrogenima, uzrokuje povećanu pigmentaciju u trudnica. Cushingova bolest zbog viška adrenokortikotropnog hormona (ACTH) također se može pojaviti hiperpigmentacija, kao što je acanthosis nigricans u pazuhu. Većina ljudi s primarnom Addisonovom bolešću ima tamnjenju (hiperpigmentacija) kožu, uključujući područja koja nisu izložena suncu; karakteristična mjesta su nabori kože (npr. ruke), bradavice i unutrašnja strana obraza (bukalna sluznica). Novi ožiljci postaju hiperpigmentirani, dok stariji ne potamne. To se događa jer MSH i ACTH dijele istu molekulu prekursora, proopiomelanokortin (POMC).

Različite razine MSH nisu glavni uzrok promjene u boji kože. Međutim, kod mnogih crvenokosih ljudi i drugih ljudi koji nemaju dobro preplanuli ten postoje varijacije u njihovom hormonskom receptoru, uzrokujući da ne reagiraju na MSH u krvi.

## Struktura MSH
Različiti oblici MSH-s pripadaju grupi koja se naziva melanokortini. Ova grupa uključuje ACTH, α-MSH, β-MSH i y-MSH. Svi ti peptidi produkti su cijepanja velikog peptidnog prekursora, zvanog proopiomelanokortin (POMC). Za pigmentaciju, najvažniji je α-MSH melanokortin.

Različiti oblici MSH imaju sljedeće aminokiselinske peptide sekvence:
 

## Sintetski MSH
Za ljudsku upotrebu razvijeni su sintetski analozi α-MSH. Dva od poznatijih su afamelanotid (melanotan I) u ispitivanju kompanije *Clinuvel Pharmaceuticals* i bremelanotid iz *Palatin Technologies*. Ostali uključuju modimelanotid i setmelanotid.

* Afamelanotid (robna marka *Scenesse*) odobren je za liječenje eritropoetske protoporfirije u Evropi, a također se istražuje kao metod fotozaštite u liječenju stanja polimorfna erupcija svjetla, aktinska keratoza i karcinom pločastih ćelija (oblik karcinoma kože).
* Dodatni analog pod nazivom melanotan II izaziva pojačan libido i erekciju kod većine ispitanika muškog spola i uzbuđenje uz odgovarajuće genitalno uključivanje kod većine ispitanica. Bremelanotid (bivši PT-141) koji je proizašao iz istraživanja melanotana II,  u fazi je izrade zbog afrodizijačkog učinaka. Ti učinci posredovani su djelovanjem hipotalamusa na neurone koji eksprimiraju MC3 i MC4.

## Također pogledajte 
* Melanocit
* Peptid
* Peptidni hormon
* Nelsonov sindrom
 
## Reference
## Dopunska literaturfa
* 
* 

## Vanjsku linkovi
* 

Kategorija:Amfibijski hormoni
Kategorija:Prednji hormoni hipofize
Kategorija:Ljudski hormoni
Kategorija:Agonisti receptora za melanokortin
Kategorija:Peptidni hormoni